കൊമ്ബന് കാടു കയറിയെങ്കിലും ആശങ്കയൊഴിയാതെ ജനം വരന്തരപ്പിള്ളി : കൂട്ടംതെറ്റി നാട്ടിലിറങ്ങി ഭീതിപരത്തിയ കാട്ടുകൊമ്ബന് വീണ്ടും എത്തുമെന്ന് ആശങ്കയില് മംഗലംതണ്ട് നിവാസികള്. രാവും പകലും നാട്ടുകാരെ മുള്മുനയില് നിര്ത്തി ഭീതിപരത്തിയ കാട്ടുകൊമ്ബന് കാടുകയറിയെങ്കിലും തിരിച്ചുവരാനുള്ള സാദ്ധ്യത ഏറെയാണെന്ന് നാട്ടുകാര് പറയുന്നു. പടക്കം പൊട്ടിച്ചാലും ശബ്ദമുണ്ടാക്കിയാലും അവിടേക്ക് തിരിയുന്ന അപകടകാരിയായ കൊമ്ബന് ഇനിയും നാട്ടിലേക്കിറങ്ങുമോയെന്ന ആശങ്കയിലാണ് നാട്ടുകാര്. കൂട്ടംതെറ്റി ബുധനാഴ്ച രാത്രിയില് ജനവാസമേഖലയിലെത്തി വ്യാപകമായി കൃഷിനാശം വിതച്ച കൊമ്ബന് വ്യാഴാഴ്ച പുലര്ച്ചെയാണ് കാട്ടിലേക്ക് മടങ്ങിയത്.വരന്തരപ്പിള്ളി കുന്നത്തുപാടത്ത് ഇറങ്ങിയ ആന വീട്ടുപറമ്ബുകളില് വാഴയും തെങ്ങും നശിപ്പിച്ചാണ് മംഗലംതണ്ടില് എത്തിയത്. ഒരു പകല് മുഴുവന് സ്വകാര്യ വ്യക്തിയുടെ പറമ്ബിലും കര്ഷകര് ഉപേക്ഷിച്ച പൈനാപ്പിള് തോട്ടത്തിലും നിലയുറപ്പിച്ച കൊമ്ബനെ കാടുകയറ്റാന് വനപാലകര് ശ്രമിച്ചെങ്കിലും വിഫലമാകുകയായിരുന്നു. ഒടുവില് ആന വീടുകള്ക്കിടയിലേക്ക് ഇറങ്ങാതിരിക്കാന് വനപാലകര് കാവല് നിന്നു. വ്യാഴാഴ്ച രാത്രിയായിട്ടും ആന പറമ്ബില് നില്പ്പായിരുന്നു. നാട്ടിലേക്കിറങ്ങിയ വഴിയിലൂടെ തന്നെ ആനയെ കാട്ടിലേക്ക് വിടാനായിരുന്നു വനപാലകരുടെ ശ്രമം. അതിനിടെ മറ്റൊരിടത്തേക്ക് മാറിയ ആനയെ പിന്നീട് കണ്ടെത്താന് കഴിഞ്ഞില്ല. വ്യാഴാഴ്ച പുലര്ച്ചെ വീട്ടുപറമ്ബുകളില് നാശനഷ്ടം വരുത്തിയ കൊമ്ബന് വേപ്പൂര് ശ്രീരാമ ക്ഷേത്രത്തിനോട് ചേര്ന്നുള്ള വഴിയിലൂടെ തേക്ക് തോട്ടത്തിലേക്ക് കടക്കുകയായിരുന്നു. തേക്ക് തോട്ടത്തില് തമ്ബടിച്ചിരിക്കുന്ന ആനകൂട്ടത്തിനൊപ്പം കൊമ്ബന് എത്തിയതായാണ് വനപാലകര് പറയുന്നത് എന്നാല് കൊമ്ബന് ആന കൂട്ടത്തോടൊപ്പം എത്തിയിട്ടില്ലന്നും പത്താഴ പാറ കാട്ടില് ഉണ്ടെന്നും നാട്ടുകാരില് ചിലര് അറിയിച്ചു. പകല് സമയം തന്നെ ആനയെ കാട്ടിലേക്ക് തിരിച്ചയക്കാന് വനപാലകര് തയ്യാറയില്ലന്നും, പകല് സമയത്തായിരുന്നില് ആനയെ കാണാമെന്നുമാണ് നാട്ടുകാരുടെ പ്രതികണം ആനക്കൂട്ടം ഇനിയും നാട്ടിലേക്കിറങ്ങാനുള്ള സാധ്യതയുണ്ടെന്നും അധികൃതര് പറയുന്നു.